ananddey/assamese-wiki-corpus huggingface dataset:
ডোছা (খাদ্য)

ডোছা হৈছে একপ্ৰকাৰ ভাৰতীয় খাদ্য। ইয়াক চাম্বাৰ আৰু চাটনীৰ সৈতে পৰিৱেশন কৰা হয়।

ইতিহাস

alt=Two dosa rest next to a dollop of butter on a plantain leaf: The sauces have separate bowks.|
]]ৰ সৈতে

ডোছা দক্ষিণ ভাৰতত উদ্ভৱ হোৱা খাদ্য, যদিও ইয়াৰ সঠিক ভৌগোলিক উৎপত্তি অজ্ঞাত। খাদ্য ইতিহাসবিদ কে. টি. আচায়াৰ মতে, সংগম সাহিত্যত ডোছাৰ উল্লেখ পোৱা যায় আৰু ই খ্ৰীষ্টপূৰ্ব প্ৰথম শতিকাৰ প্ৰাচীন তামিল দেশত প্ৰচলিত আছিল। আনহাতে, ইতিহাসবিদ পি. থংকাপ্পান নায়াৰৰ মতে, ডোছাৰ উৎপত্তি কৰ্ণাটকৰ উডুপীত হৈছিল।

দ্বাদশ শতিকাৰ মানসোল্লাস নামৰ সংস্কৃত গ্ৰন্থত ডোছাৰ প্ৰাৰম্ভিক উল্লেখ পোৱা যায়।

১৯৩০ চনত উডুপী ৰেষ্টুৰাঁ খোলাৰ লগে লগে ডোছা মুম্বাইত জনপ্ৰিয় হয়। ভাৰতৰ স্বাধীনতাৰ পিছত, ডোছা উত্তৰ ভাৰতত বিখ্যাত হয়, বিশেষকৈ নতুন দিল্লীৰ মাদ্ৰাছ হোটেল (কানট প্লেচ)ত প্ৰথম দৰ্শন ঘটে।

শ্ৰীলংকাত দক্ষিণ ভাৰতৰ অভিবাসীসকলে ডোছা প্ৰচলন কৰিছিল, যি সময়ত ই দেশখনৰ এক বিশেষ খাদ্য হিচাপে পৰিণত হয়। সেইদৰে, অষ্টদশ শতিকাৰ পৰা দক্ষিণ-পূব এছিয়া আৰু পশ্চিমীয়া দেশলৈ ডোছাই বিস্তাৰ লাভ কৰে।

নামসমূহ

ডোছা শব্দটো ইংৰাজীভুক্ত ৰূপ, যি দক্ষিণ ভাৰতৰ বিভিন্ন ভাষাৰ মূল নামৰ পৰা আহিছে। উদাহৰণস্বৰূপে, তামিল ভাষাত দোসাই, তুলু ভাষাত দোসৈ আৰু মালায়ালম ভাষাত দোশা বুলি কোৱা হয়।

বিভিন্ন দক্ষিণ ভাৰতীয় ভাষাত ডোছাৰ মানক লৈপ্যান্তৰণ আৰু উচ্চাৰণসমূহ:

+ ডোছাৰ ভাষাভিত্তিক নাম
ভাষা মূল লিপিত ৰোমান লিপ্যন্তৰ মূল লিপিৰ ভাৰতীয় লিপ্যন্তৰ উচ্চাৰণ
কন্নড় ದೋಸೆ dōse দোসে দোসে
মালয়ালম ദോശ dōśa দোশ দোশো
তামিল தோசை dōsai তোচৈ ডোচৈ
তেলুগু దోశ dōsa দোশ দোশো

পৰিবেশন

ডোছাৰ ভিতৰত শাক-পাচলি আদি দিয়া হয়। সাধাৰণতে ইয়াক তলত দিয়া সহঃ খাদ্যৰ লগত খোৱা হয়:

চাম্বাৰ
চাটনী
ইডলি প'ডি বা মিলগাইপ'ডি: মচলাযুক্ত দালিৰ গুড়ি, কেতিয়াবা শুকান নাৰিকল যুক্ত, যাক তিল তেল, বাদাম তেল বা ঘিউৰ সৈতে মিহলাই খোৱা হয়
ভাৰতীয় আচাৰ

পুষ্টিগুণ

ডোছাত উচ্চ পৰিমাণৰ শ্বেতসাৰ থাকে আৰু ইয়াত কোনো অতিৰিক্ত চেনী যোগ কৰা নহয়। ইয়াৰ মুখ্য উপাদানসমূহ চাউল আৰু ক'লা মটৰ হোৱাৰ বাবে, ই প্ৰটিনৰ ভাল উৎস।

গৃহত প্ৰস্তুত কৰা তেলবিহীন ডোছাত প্ৰায় ১১২ কেল'ৰী শক্তি থাকে, যাৰ ৮৪% শ্বেতসাৰ আৰু ১৬% প্ৰটিন।

গৰম কৰা প্ৰক্ৰিয়াৰ ফলত ডোছাত ভিটামিন বি আৰু ভিটামিন চিৰ পৰিমাণ বৃদ্ধি পায়।

বিশ্ব অভিলেখ

২০১৪ চনৰ ১৬ নৱেম্বৰত ভাৰতৰ হায়দৰাবাদৰ হোটেল দস্পাল্লাত ২৯ জন চেফে ১৬.৬৮ মিটাৰ (৫৪.৭ ফুট) দীঘল আৰু ১৩.৬৯ কিলোগ্ৰাম (৩০.২ পাউণ্ড) ওজনৰ ডোছা সৃষ্টি কৰি আটাইতকৈ দীঘলীয়া ডোছাৰ বাবে গিনিজ ৱৰ্ল্ড ৰেকৰ্ড অৰ্জন কৰে।

ফটো গেলাৰী

তথ্যসূত্ৰ

শ্ৰেণী:খাদ্য
শ্ৰেণী:দক্ষিণ ভাৰতৰ খাদ্য
শ্ৰেণী:ৰন্ধনপ্ৰণালী
শ্ৰেণী:ভাৰতৰ ৰন্ধনশৈলী
পবিত্ৰ ৰাভা

পবিত্ৰ ৰাভা (, জন্ম ৩১ জানুৱাৰী ১৯৭৬) অসমীয়া চলচ্চিত্ৰ জগতৰ এগৰাকী অভিনেতা। অসমৰ ওদালগুৰি জিলাৰ টংলাত জন্মগ্ৰহণ কৰা ৰাভাই হিন্দী, বঙালী, ইংৰাজী আদি ভাষাৰ চলচ্চিত্ৰতো অভিনয় কৰিছে।

তেওঁ মনি শংকৰ পৰিচালিত ২০০৫ চনৰ ছবি 'তেংগ চাৰ্লে'ত অভিনয় কৰে, য’ত মুখ্য চৰিত্ৰ অভিনয় কৰিছিল অজয় দেৱগন, ববী দেউল, সঞ্জয় দত্ত, সুনীল চেট্টী, তনিশা, নন্দনা সেন আৰু সুদেশ বেৰী।
-
২০০৮
মুখবীৰ
মনি শংকৰ
হিন্দী
-
২০১৩
অধ্যায়
অৰূপ মান্না
অসমীয়া
-
২০১৪
মেৰী কম
অচং
অমুং কুমাৰ
হিন্দী
-
২০১৭
মিছন চাইনা
লামা
জুবিন গাৰ্গ
অসমীয়া
-
২০১৮
আলিফা
ৰঞ্জন
দ্বীপ চৌধুৰী
বঙালী/অসমীয়া
-
২০১৮
ভৱেশ যোশী চুপাৰহিৰ’
থাপা
বিক্ৰমাদিত্য মতৱানী
হিন্দী
-
২০১৮
দ্য আণ্ডাৰৱ'ৰ্ল্ড
ৰাজেশ যশপাল
অসমীয়া
-
২০১৯
ৱান লিট্যল ফিংগাৰ
আব্দুল হামিদ
ৰূপম শৰ্মা
ইংৰাজী
-
২০১৯
কাঞ্চনজংঘা
পবিত্ৰ
জুবিন গাৰ্গ
অসমীয়া
}

বঁটা আৰু সন্মান

উস্তাদ বিছমিল্লাহ খান যুৱ পুৰস্কাৰ (২০১১)
প্ৰতিমা বৰুৱা পাণ্ডে বঁটা (২০২০)

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
হিন্দুস্তান জিন্দাবাদ

হিন্দুস্তান জিন্দাবাদ হৈছে এটা হিন্দুস্তানী ব্যাকাংশ বা খণ্ড-বাক্য আৰু যুদ্ধকালীন হুংকাৰ (battle cry)৷ ভাৰতৰ প্ৰতি প্ৰদৰ্শন কৰা দেশপ্ৰেমমূলক বক্তব্য আৰু যোগাযোগৰ ক্ষেত্ৰত ভাৰতত এইটো ব্যাকাংশ সততে ব্যৱহৃত হয়৷ ইয়াৰ অৰ্থ হৈছে-ভাৰত দীৰ্ঘায়ু হওক৷ এইটো এটা ৰাষ্ট্ৰীয়তাবাদী শ্ল'গান৷ প্ৰাক্-ঔপনিৱেশিক ভাৰতৰ কৃষক বিদ্ৰোহৰ কিছুমান ৰাষ্ট্ৰীয়তাবাদী আন্দোলনত এই শ্লোগান সততে দিয়া হৈছিল৷ শ্লোগানৰ আন কিছুমান বিবিধতা হৈছে জয় হিন্দ আৰু ভাৰত জিন্দাবাদ৷ এনেধৰণৰ শ্লোগানসমূহ ভাৰতে ক্ৰিকেট খেলত অংশ লোৱাৰ মুহূৰ্ততো শুনিবলৈ পোৱা যায়৷

ব্যুৎপত্তি

হিন্দুস্তান শব্দটোৱে ১৯৪৭ চনৰ পৰৱৰ্তী ভাৰত গণতন্ত্ৰক বুজাইছে৷ ইয়াক পুৰণি পাৰ্চী শব্দ "হিন্দু"ৰ পৰা গ্ৰহণ কৰা হৈছে বুলি বিশ্বাস কৰা হৈছে৷ যিটো শব্দৰ আকৌ উৎপত্তিস্থল হৈছে সংস্কৃত ভাষাৰ সিন্ধু৷ সিন্ধুৱে সিন্ধু নদীক বুজায়৷ প্ৰাচীন পাৰ্চিয়ানসকলে সিন্ধু নদীৰ বাহিৰত থকা লোকসকলক "Hinduš" বুলি অভিহিত কৰিছিল৷ এই শব্দটোৰ পাছত এভেষ্টানীয় শব্দ stān (সংস্কৃত মূলৰ "sthān"ৰ একগোত্ৰীয়, যাৰ অৰ্থ হৈছে-ঠাই) সংযুক্ত হৈ হিন্দুস্তান হৈ পৰিল৷ অৰ্থাৎ হিন্দুস্তানৰ অৰ্থ হৈছে-সিন্ধুৰ সিপাৰে (পাৰ্ছিয়াৰ পৰা) থকা ভূমি৷

জিন্দাবাদ হৈছে উৰ্দু আৰু পাৰ্চী অনুসৰ্গ, যাক সাধাৰণতে মানুহ বা দেশৰ নামৰ পিছত সংযুক্ত কৰা হয়৷ ইয়াৰ দ্বাৰা বিজয়, দেশভক্তি আৰু কোনোবা সময়ত প্ৰাৰ্থনাক বুজোৱা হয়৷

তথ্যসূত্ৰ

শ্ৰেণী:শ্লোগান
ভাটৌ ফুল

ভাটৌ ফুল হৈছে এক প্ৰজাতিৰ অৰ্কিড। দক্ষিণ-পূৱ এছিয়াত ইয়াৰ কেইবাটাও প্ৰকাৰভেদ পোৱা যায়। ইয়াক য়ুনান আৰু হিমালয়ৰ নিকতবৰ্তী অঞ্চলতো দেখা পোৱা যায়। ইয়াৰ এটা প্ৰকাৰ 'Andersonii'ৰ ভগ্নী প্ৰকাৰ Vanda 'Miss Joaquim' হৈছে চিংগাপুৰৰ ৰাষ্ট্ৰীয় ফুল। কেৱল এইখন দেশৰ ৰাষ্ট্ৰীয় ফুলহে এবিধ বৰ্ণ-সংকৰ প্ৰজাতিৰ ফুল।

তথ্য সংগ্ৰহ

শ্ৰেণী:ফুল
শ্ৰেণী:অৰ্কিড
শ্ৰেণী:উদ্ভিদজগত
শ্ৰেণী:অসমত পোৱা অৰ্কিডসমূহ
শ্ৰেণী:অসমৰ উদ্ভিদ
অসমীয়া-বঙালী ভাষাগোষ্ঠী

অসমীয়া-বঙালী ভাষাগোষ্ঠী (বা বঙালী-অসমীয়া ভাষাগোষ্ঠী) হৈছে ভাৰত-আৰ্য ভাষা পৰিয়ালৰ পূব এলেকাৰ গোষ্ঠী।

এই গোষ্ঠীটোৰ ভাষাবিলাক হ’ল:

ভাষা
থলুৱা নাম
কওঁতাৰ সংখ্যা (নিযুতত)
অঞ্চল
বঙালী
বাংলাBangla
২২০
(ৰাষ্ট্ৰীয় আৰু চৰকাৰী) (পশ্চিম বংগ)
-
অসমীয়া
অসমীয়াOxomiya
২৪
(অসম) (মৈমনসিংহ বিভাগ)
'কোচ ৰাজবংশী
ৰংপুৰী / ৰাজবংশী / কোচ ৰাজবংশী Rongpuri / Rajbongši / Kʊch rajbongsi
১৫
(ৰংপুৰ বিভাগ) (পশ্চিম বংগ আৰু অসম) (প্ৰান্ত নং ১)
চট্টগ্ৰামীয়া
চাঁটগাঁইয়া Čąŧgąiya
১৩
(চট্টগ্ৰাম বিভাগ) (আৰাকান ৰাজ্য)
-
ছিলঠীয়া
ꠍꠤꠟꠐꠤ Siloŧi
১১
(ছিলঠ বিভাগ) (অসম)
ৰহিঙীয়া
رُاَࣺينڠَ Ruáingga
১.৮
(আৰাকান ৰাজ্য) (চট্টগ্ৰাম বিভাগ, বাংলাদেশ, চট্টগ্ৰাম বিভাগ)
-
চাকমা
𑄌𑄧𑄁𑄟𑄧 Sangma
০.৩৩
(চট্টগ্ৰাম বিভাগ) (মিজোৰাম আৰু ত্ৰিপুৰা) (আৰাকান ৰাজ্য)
বিষ্ণুপ্ৰিয়া মণিপুৰী
বিষ্ণুপ্ৰিয়া মণিপুৰী Bișnupriya Monipuri
০.১২
(অসম, মণিপুৰ আৰু ত্ৰিপুৰা) (ছিলঠ বিভাগ)
-
হাজং
হাজং Hazong
০.০৬
(অসম আৰু মেঘালয়) (মৈমনসিংহ বিভাগ)
তাঞ্চঙীয়া
তঞ্চঙ্গ্যাTonsongya
০.০৫
বাংলাদেশ (চট্টগ্ৰাম বিভাগ)

শ্ৰেণী:ভাষা
অসম সাহিত্য সভাৰ অষ্টম বিশেষ বাৰ্ষিক গুৱাহাটী অধিৱেশন (২০১৪)

অসম সাহিত্য সভাৰ অষ্টম বিশেষ বাৰ্ষিক গুৱাহাটী অধিৱেশন (ইংৰাজী: 8th special yearly Adhiveshan of Assam Sahitya Sabha) ২০১৪ চনৰ ৩১ জানুৱাৰীৰ পৰা চাৰি দিনীয়া কাৰ্য্যসূচীৰে গুৱাহাটীৰ খানাপাৰাস্থিত অসম পশু চিকিৎসা বিজ্ঞান মহাবিদ্যালয় খেলপথাৰত অনুষ্ঠিত হয়। ৩১ জানুৱাৰীৰ দিনা মামণি ৰয়ছম গোস্বামীৰ সোঁৱৰণী গ্ৰন্থ উৎসৱ আৰু সিংহপুৰুষ ৰাধাগোবিন্দ বৰুৱা সোঁৱৰণী প্ৰদৰ্শনীখন বিয়লি ৪ বজাৰ পৰা অনুষ্ঠিত হয়।

লাইখুঁটা স্থাপন

অসম সাহিত্য সভাৰ অষ্টম বিশেষ বাৰ্ষিক গুৱাহাটী অধিৱেশনৰ সাহিত্যৰথী লক্ষ্মীনাথ বেজবৰুৱা ক্ষেত্ৰৰ ২৭ জানুৱাৰীৰ দিনা আনুষ্ঠানিকভাৱে লাইখুঁটা স্থাপন কৰে পঞ্চকন্যা ধামৰ আচাৰ্য পণ্ডিত ভৃগুগিৰি মহাৰাজে।

তথ্য সংগ্ৰহ

বাহ্যিক সংযোগ

Photos of 8th Special Session of Assam Sahitya Sabha at Guwahati 2014

শ্ৰেণী:অসম সাহিত্য সভাৰ অধিৱেশন
হামিদা হোছেইন

হামিদা হোছেইন (জন্ম ১৯৩৬) এগৰাকী বাংলাদেশী মানৱ অধিকাৰ কৰ্মী আৰু শিক্ষাবিদ। বাংলাদেশ, ইছলাম আৰু বিশ্বজুৰি মানৱ অধিকাৰ আৰু নাৰী বিষয়ৰ সৈতে জড়িত বহুতো কিতাপ আৰু প্ৰবন্ধ তেওঁ লিখিছে। আইনী সাহায্য আৰু মানৱ অধিকাৰ সংগঠন আইন অ’ ছালিছ কেন্দ্ৰৰ প্ৰতিষ্ঠাপক সদস্য।

১৯৬৯ চনত তেতিয়াৰ পূব পাকিস্তানত অৰ্থনীতিবিদ ৰেহমান সোভানৰ সৈতে ইংৰাজী ভাষাৰ মাহেকীয়া সাম্প্ৰতিক পৰিক্ৰমা আলোচনী ফ’ৰাম প্ৰতিষ্ঠা কৰে। পশ্চিম পাকিস্তানী প্ৰতিষ্ঠানৰ বিৰুদ্ধে স্পষ্ট সমালোচনা, আৰু পাকিস্তানী সংঘত গণতন্ত্ৰ আৰু অৰ্থনৈতিক সংস্কাৰৰ পোষকতা কৰাৰ বাবে আলোচনীখন বিখ্যাত হৈ পৰিছিল। হোছেইন চেণ্টাৰ ফৰ চেকুলাৰ স্পেচৰ পৰিচালনা সমিতিৰ সদস্য, যিটো আন্তঃৰাষ্ট্ৰীয় মানৱ অধিকাৰ সংস্থা যি ধৰ্মীয় উগ্ৰবাদৰ বিৰুদ্ধে আন্তৰ্জাতিক প্ৰতিৰক্ষাৰ বাবে থিয় দিছে।

প্ৰাৰম্ভিক জীৱন আৰু শিক্ষা

১৯৩৬ চনৰ ২৮ ডিচেম্বৰত সিন্ধৰ হায়দৰাবাদত (বৰ্তমানৰ পাকিস্তান) আখণ্ডৰ এটা চুন্নী মুছলমান পৰিয়ালত হামিদাৰ জন্ম হয়। তেওঁৰ পিতৃ আব্দুল্লা শ্বাফী মহম্মদ আখণ্ড ব্ৰিটিছ ৰাজৰ বিভিন্ন চহৰত নিযুক্তিপ্ৰাপ্ত ন্যায়াধীশ আছিল। মাক তুৰস্কত ডাঙৰ-দীঘল হৈছিল আৰু ষোল্ল বছৰ বয়সত বংগলৈ উভতি আহিছিল আৰু তাতেই তেওঁৰ বিয়া হৈছিল। তিনিগৰাকী ছোৱালী আৰু তিনিজন ল'ৰাৰ ভিতৰত হামিদা আছিল সবাতোকৈ সৰু।

শিশুকেইটাই কৰাচীত মাকৰ সৈতে বাস কৰিছিল। তেওঁ কৰাচীৰ এখন কনভেণ্ট স্কুলত পঢ়িছিল। আমেৰিকাৰ ৱেলেছলি কলেজৰ পৰা স্নাতক ডিগ্ৰী লাভ কৰি অক্সফৰ্ড বিশ্ববিদ্যালয়ৰ পৰা তেওঁ পৰৱৰ্তী সময়ত পি এইচ ডি ডিগ্ৰী লাভ কৰে। ১৯৯২ চনত বাংলাদেশত গানো ফ'ৰাম ৰাজনৈতিক দল প্ৰতিষ্ঠা কৰাৰ পিছৰে পৰা কমল সভাপতি আছিল। তেওঁলোকৰ দুগৰাকী কন্যা আছে৷ কন্যা ডিনা হোছেইন এগৰাকী চলচ্চিত্ৰ নিৰ্মাতা আৰু চাৰা হোছেইন, এগৰাকী অধিবক্তা আৰু লেখিকা৷ চাৰা অনাৰ': ক্ৰাইমছ, পেৰাডাইমছ এণ্ড ভিলেন্স এগেইনষ্ট ৱমেনৰ সহ-সম্পাদক।

তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ ব্যক্তি
শ্ৰেণী:মানৱ অধিকাৰ কৰ্মী
পদুম বৰুৱা

পদুম বৰুৱা অসমৰ এজন প্ৰসিদ্ধ চলচ্চিত্ৰ পৰিচালক আৰু সংগীত পৰিচালক। তেখেতে পৰিচালনা কৰা একমাত্ৰ অসমীয়া চলচ্চিত্ৰখন হৈছে গঙা চিলনীৰ পাখি। ১৯৭৬ চনত এই চলচ্চিত্ৰখনে মুক্তি লাভ কৰিছিল। ২৫ জুলাই ২০০৬ ত নিজ বাসভৱনত তেখেতৰ মৃত্যু হয়।

কৰ্মজীৱন

জ্যোতিপ্ৰসাদৰ জয়মতী আৰু পদুম বৰুৱাৰ চলচ্চিত্ৰপ্ৰীতি

১৯৩৫ চনত প্ৰথমখন অসমীয়া কথাছবি জয়মতীয়ে মুক্তি লাভ কৰে৷ সেই সময়ত পদুম বৰুৱাৰ বয়স আছিল এঘাৰ বছৰ৷ ছবিখন চোৱাৰ সুযোগ এটা তেওঁলৈ আহিল আৰু জ্যোতিৰ জয়মতীয়ে তেতিয়াই তেওঁক প্ৰভাৱিত কৰিলে৷ পদুম বৰুৱাই কৈছে- “জয়মতীয়ে সৃষ্টি কৰা বাস্তৱতকৈও অধিক বাস্তৱ ছাঁ-পোহৰৰ জগতখনে মোক বিস্ময়াভূত কৰিছিল। দৰাচলতে ‘জয়মতী’ দৰ্শনৰ অভিজ্ঞতাতেই অংকুৰিত হৈছিল ‘গঙা চিলনীৰ পাখি’ ছবিৰ বীজ।”'

একেদৰে চলচ্চিত্ৰ প্ৰসংগ শীৰ্ষক গ্ৰন্থৰ পাতনিতে চলচ্চিত্ৰকাৰগৰাকীয়ে লিখিছিল– চেমনীয়া কালতে জ্যোতিপ্ৰসাদৰ ‘জয়মতী’ ছবি চাই চলচ্চিত্ৰৰ প্ৰতি গভীৰভাৱে আকৃষ্ট হৈ পৰিছিলোঁ।

উপন্যাসৰ আধাৰত চলচ্চিত্ৰ

পদুম বৰুৱাৰ ড০ লক্ষ্মীনন্দন বৰাৰ উপন্যাস গঙা চিলনীৰ পাখিৰ আধাৰত একে নামৰ ছবি এখন নিৰ্মাণৰ পৰিকল্পনা কৰিছিল৷ সেই উদ্দেশ্যে তেখেতে এবছৰৰ ভিতৰত চিত্ৰনাট্য লিখি উলিয়াইছিল৷ উল্লেখ্য যে, গঙা চিলনীৰ পাখি প্ৰকাশিত হৈছিল ১৯৬৩ চনত৷ তেতিয়ালৈ পদুম বৰুৱাই বহুকেইখন ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ৰ ছবি চাই অভিজ্ঞতা অৰ্জন কৰিছিল৷ ১৯৬৫ চনত তেখেতে সেই অভিজ্ঞতাৰে আলম লৈ উপন্যাসখনৰ আধাৰত চিত্ৰনাট্য ৰচনা কৰিবলৈ মনস্থ কৰে৷

অভিনয়-শিল্পী বিচাৰি প্ৰত্যাহ্বান

পদুম বৰুৱাই অভিনেতা-অভিনেত্ৰীৰ সন্ধানত অসমৰ বিভিন্ন চুক-কোণ পৰিভ্ৰমণ কৰিছিল বুলি ক'ব পাৰি৷ ভ্ৰাম্যমাণ নাট্যগোষ্ঠীৰ প্ৰশিক্ষণ শিবিৰৰ পৰা আৰম্ভ কৰি বাতৰিকাকতত বিজ্ঞাপন দিয়ালৈকে প্ৰতিটো প্ৰচেষ্টাই হাতত লোৱা হৈছিল৷ বহু বিচাৰ-খোচাৰৰ অন্ততত ছবিখনৰ নায়িকা হিচাপে বাছনিত উঠিচিল টিয়ক মহাবিদ্যালয়ৰ ছাত্ৰী বীণা বাৰুৱতী৷ ছবিখনত অতিথি শিল্পী ৰূপে আইদেউ সন্দিকৈ আৰু আনন্দ চন্দ্ৰ বৰুৱাই অংশ লৈছিল।

অৰ্থসংকট

ছবিখনৰ দৃশ্যগ্ৰহণৰ সময়তো পদুম বৰুৱা অনেক অভাৱ আৰু অনাটনৰ সমুখীন হৈছিল৷ প্ৰযোজক বিচাৰি নাপাই তেখেতে ১৯৬৮ চনৰ মে' মাহত নিজৰেই সাঁচতীয়া ধনেৰেই ছবি নিৰ্মাণৰ দিশে আগবাঢ়ি যায়৷ কিন্তু ইয়াৰ পিছতো অৰ্থ-সংকটৰ বাবে দহমাহমান দৃশ্যগ্ৰহণ স্থবিৰ হৈ থাকে৷ ১৯৭১ চনত বিভিন্ন উৎসৰ পৰা সংগ্ৰহ কৰা ধনেৰে তেখেতে ছবিৰ তৃতীয় পৰ্যায়ৰ দৃশ্যগ্ৰহণ আৰম্ভ কৰে৷ পিছে আৰ্থিক সংকটৰ বাবে পুনৰ কিছুদিনৰ পাছতেই তেখেতৰ দৃশ্যগ্ৰহণত বিঘিনি আহি পৰে৷ ডেৰবছৰৰ বাবে পুনৰ দৃশ্যগ্ৰহণ স্তব্ধ হৈ পৰে৷ দ্বিতীয় পৰ্যায়ৰ দৃশ্যগ্ৰহণৰ ক্ষেত্ৰতো একেটাই অসুবিধাই দেখা দিছিল৷ চিনেমা নিৰ্মাণ কৰিবলৈ গৈ পদুম বৰুৱাই আনকি পত্নীৰ অলংকাৰ পৰ্যন্ত বিক্ৰী কৰিবলগীয়া হৈছিল৷ ১৯৭২ চনৰ মাজভাগত অসম চৰকাৰৰ ল’টেৰী ফাণ্ডে এটা সৰু অনুদান আগবঢ়ায়৷ ইয়াৰ জৰিয়তে পদুম বৰুৱাই দৃশ্যগ্ৰহণৰ বাকী থকা কাম আৰু সম্পাদনাৰ কাম কৰিছিল৷ আৱহ সংগীত আৰু শব্দ পুনৰ্সংযোজনৰ কামত অৰ্থ-সহায় বিচাৰি তেখেতে অসমৰ তেতিয়াৰ মুখ্যমন্ত্ৰী শৰৎ চন্দ্ৰ সিংহক সাক্ষাৎ কৰে আৰু তেখেতৰ পৰামৰ্শ মানি নৱপ্ৰতিষ্ঠিত ‘অসম ৰাজ্যিক চলচ্চিত্ৰ (বিত্ত আৰু উন্নয়ন) নিগমৰপৰা এটা ঋণ লয়৷ এইদৰেই ১৯৭৫ চনৰত ছবিখনৰ কাম পদুম বৰুৱাই সম্পূৰ্ণ কৰি উলিয়ালে৷

তথ্য সংগ্ৰহ

বাহ্যিক সংযোগ

Padum Barua

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
অসমৰ ৰাজ্যিক সংৰক্ষিত স্মৃতিচিহ্নসমূহৰ তালিকা

এই তালিকাখন ভাৰতৰ ৰাজ্য অসমত অৱস্থিত ভাৰতৰ ৰাজ্যিক সংৰক্ষিত স্মৃতিচিহ্নসমূহৰ তালিকা যিখন ভাৰতীয় পুৰাতত্ব অনুসন্ধান বিভাগে আনুষ্ঠানিকভাৱে দাখিল কৰা আৰু ৱেবছাইটত সন্নিবিষ্ট তথ্যৰ ভিত্তিত নিৰ্মাণ কৰা হৈছে।

}

তথ্য সংগ্ৰহ

শ্ৰেণী:অসম সম্পৰ্কীয় তালিকা
*
আইচা লেমচিন

লেমচিন, পোছাকী নাম আইচা লাইডি (জন্ম ১৯৪২), ফৰাচী ভাষাত লিখা এগৰাকী আলজেৰিয়ান লেখিকা।

টেবেছাৰ বাৰ্বাৰ নেমেমচাছ

জীৱনী

আইচা উপন্যাস আৰু ৰচনাৰ লেখিকা আৰু তেওঁ আলজেৰিয়াৰ প্ৰেছ আৰু বিদেশৰ বাবেও লিখিছে। ইছলামৰ ইতিহাস, ৰাজনৈতিক ইছলামবাদ আৰু মুছলমান মহিলাৰ অধিকাৰৰ বিষয়ে বিশেষজ্ঞ তেওঁ এগৰাকী আন্তঃৰাষ্ট্ৰীয় বক্তা। তেওঁক নিয়মিতভাৱে বিশ্বৰ আলোচনা-চক্ৰ আৰু কংগ্ৰেছত অংশগ্ৰহণ কৰিবলৈ আমন্ত্ৰণ জনোৱা হৈছিল। তেওঁৰ স্বামী আহমেদ লাইদি স্পেইন (১৯৬৫–১৯৭০), ), জৰ্ডান (১৯৭৭–১৯৮৪), গ্ৰেট ব্ৰিটেইন আৰু আয়াৰলেণ্ড (১৯৮৪–১৯৮৮) আৰু মেক্সিকো (১৯৮৮–১৯৯১)ত আলজেৰিয়াৰ ৰাষ্ট্ৰদূত আছিল।

লেমচিনৰ প্ৰথম দুখন উপন্যাস আলজেৰিয়াৰ স্বাধীনতা যুদ্ধৰ সময়ৰ আশে-পাশে ঘটা পৰিঘটনাৰ ওপৰত আধাৰিত। তেওঁৰ ৰচনা স্পেনিছ, পৰ্তুগীজ, আৰবী আৰু ইংৰাজীলৈ অনুবাদ কৰা হৈছে।

১৯৯৫ চনত তেওঁৰ কামত সহায় কৰিবলৈ হিউমেন ৰাইটছ ৱাচে হেলমেন-হেমেট গ্ৰাণ্ট লাভ কৰে।

কিতাপখন নিষিদ্ধ কৰা হৈছিল। "হাবছ আৰু ইছলামিক পৰিক্ৰমা" মন্ত্ৰ্যালয়ে প্ৰথম আন্তঃৰাষ্ট্ৰীয় প্ৰদৰ্শনীত অংশগ্ৰহণ কৰা "এডিচন ডেছ ফেমছ" ষ্টেণ্ডৰ "ক্ৰাইছালিছ" প্ৰত্যাহাৰ কৰিবলৈ জেণ্ডাৰমক পঠিয়াইছিল। তেওঁৰ কিতাপবোৰৰ চেঞ্চৰশ্বিপ এতিয়াও আলজেৰিয়াত অদৃশ্যতাৰ অধীনত আছে, বিশ্বৰ বাকী দেশসমূহত বিতৰণৰ দৰে নহয়।
গ্ৰেবনাৰ, চেথ। আফ্ৰিকান সাহিত্যৰ বিশ্বকোষ। নিউয়ৰ্ক আৰু লণ্ডন: ৰৌটলেজ, ২০০৩।

তথ্যসূত্ৰ

শ্ৰেণী:সাহিত্যিক
শ্ৰেণী:আলজেৰিয়াৰ ব্যক্তি
নৱাল টাটা

নৱাল টাটা এগৰাকী প্ৰখ্যাত ভাৰতীয় উদ্যোগপতি আছিল। ভাৰতৰ বিখ্যাত টাটা গ্ৰুপৰ এজন উল্লেখযোগ্য সদস্য। তেওঁ ৰতন টাটা, জিম্মী টাটা আৰু নৱেল টাটাৰ পিতৃ।

তথ্যসূত্ৰ

শ্ৰেণী:ভাৰতৰ উদ্যোগপতি
শ্ৰেণী:টাটা পৰিয়াল
সাৱিত্ৰী নিগম

সাবিত্ৰী নিগম (, ১৯১৯-১৯৮৫) এগৰাকী ভাৰতীয় ৰাজনীতিবিদ। তেওঁ সংসদৰ সদস্য আছিল। তেওঁ ৰাজ্য সভা আৰু লোকসভা-দুয়োখনতে প্ৰতিনিধিত্ব কৰিছিল। তেওঁ উত্তৰ প্ৰদেশ ভাৰতীয় জাতীয় কংগ্ৰেছৰ সদস্য। তেওঁ উত্তৰ প্ৰদেশৰ পৰা ৰাজ্যসভাত প্ৰতিনিধিত্ব কৰিছিল। আনহাতে উত্তৰপ্ৰদেশৰে বান্দ্ৰাৰ পৰা লোকসভালৈ নিৰ্বাচিত হৈছিল।

তেওঁ ইণ্ডিয়ান ফেডাৰেচন অৱ ইউনাইটেড নেচনছ এছ’চিয়েশ্যনৰ সভানেত্ৰী হিচাপেও কাৰ্যনিৰ্বাহ কৰিছিল।

তেওঁ ভাৰতৰ ফুড এণ্ড নিউট্ৰিচন ব’ৰ্ড, গভৰ্ণৰ ব’ৰ্ডৰ সদস্য আছিল। তেওঁ ভাৰতীয় গৃহিণী সংস্থাৰ সভাপতি হিচাপে দায়িত্ব পালন কৰিছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:উত্তৰ প্ৰদেশৰ ব্যক্তি
মানৱ উন্নয়ন সূচক অনুযায়ী দেশৰ তালিকা

{| style="background: none; width: 100%; margin-bottom: ;" ="0" cellspacing="0" cellpadding="0"

valign="top" |

২০১৫ চনৰ ১৪ ডিচেম্বৰৰ মানৱ উন্নয়ন সূচক অনুযায়ী দেশসমূহ

}

{| style="width:100%; background:none;" ="0" cellspacing="0" cellpadding="0"

}

এয়া মানৱ উন্নয়ন সূচক অনুযায়ী সকলো দেশৰ তালিকা। এই তালিকা ৰাষ্ট্ৰ সংঘৰ ডেভেলপমেণ্ট প্ৰগ্ৰেমছ হ্যুমেন ডেভেলপমেণ্ট ৰিপ'ৰ্টৰ ওপৰত আধাৰিত। শেহতীয়া ১৪ ডিচেম্বৰ ২০১৫ চনৰ অনুমানৰ মতে তৈয়াৰ কৰা হৈছে।

২০১০ চনত ইনিকুৱেলিটি-এডজাষ্টেড হ্যুমেন ডেভেলপমেণ্ট ইণ্ডেস্ক (IHDI) বা অসমতা-সজ্জিত মানৱ উন্নয়ন সূচক পৰিচত কৰা হ'ল। আই-এইচ-ডি-আই মানৱ উন্নয়নৰ প্ৰকৃত স্তৰ বুলিব পাৰি, আন হাতে, এইচ-ডি-আই "সম্ভাব্য" মানৱ উন্নয়ন সূচক বুলি অভিহিত কৰা হৈছে। সম্পূৰ্ণ সমতা অবিহনে সৰ্বোচ্চ আই-এইচ-ডি-আই লাভ কৰা সম্ভৱ নহয়।

প্ৰক্ৰিয়া

এইচ ডি আইত জন্মৰ সময়ত প্ৰত্যাশিত জীৱন-কাল, শিক্ষা আৰু জনমূৰি আয়ৰ সূচক ব্যৱহাৰ কৰা হয়। প্ৰত্যাশিত জীৱন কাল অধিক দীঘল হ'লে, জনমূৰি আয় দীঘল হ'লে, শিক্ষাৰ কাল অধিক দীঘল হ'লে মানৱ উন্নয়ন সূচক অধিক হয়।

সম্পূৰ্ণ তালিকা

= বৃদ্ধি
= স্থিৰ
= হ্ৰাস

অতি উচ্চ মানৱ উন্নয়ন

স্থান
দেশ
মানৱ উন্নয়ন সূচক
২০১৪ৰ বাবে ২০১৫ৰ অনুমান
2013estimatesমানৱ উন্নয়ন সূচক
2014estimatesHDI

ৰাষ্ট্ৰসংঘৰ সদস্য দেশসমূহ (য়ুঃএনঃডিঃপিয়ে গণনা নকৰা)

Year
Country
HDI
Rank
Source
Publication
Data
Very high human development
2015 2013 1.074 1
2015 2013 0.886 26
2014 2013 0.882 21
2013 2012 0.865 29
2015 2013 0.905 10
High human development
2014 2014 * 0.786 57
2015 2013 0.797 78
2015 2013 0.791 80
2015 2013 0.755 104
2015 2013 0.735 114
2015 2013 0.728 120
Medium human development
2015 2013 0.698 140
2015 2013 0.693 142
2015 2013 0.688 143
2015 2013 0.687 144
2015 2013 0.659 156
Low human development
2015 2013 0.539 190
2015 2013 0.500 199

* য়ুঃএনঃডিঃপিয়ে গণনা কৰা
টোকা: ২০০৯ৰ প্ৰকাশে মানৱ উন্নয়ন সূচকৰ পুৰণি সূত্ৰ ব্যৱহাৰ কৰে

লগতে চাওক

American Human Development Project
List of African countries by Human Development Index
List of sovereign states in Europe by Human Development Index
List of sovereign states in Asia and Oceania by Human Development Index
Organization for Security and Co-operation in Europe statistics
List of countries by Human Development Index (1998)
List of countries by Human Development Index (2009)

টোকা

তথ্য সংগ্ৰহ

শ্ৰেণী:দেশৰ তালিকা
হীৰেন ভট্টাচাৰ্য

হীৰেন ভট্টাচাৰ্য (; ২৮ জুলাই, ১৯৩২ - ৪ জুলাই, ২০১২) অসমৰ এগৰাকী খ্যাতিসম্পন্ন কবি। তেখেতৰ দ্বাৰা ৰচিত মুঠ ১৩খন অসমীয়া ভাষাত কবিতা পুথি প্ৰকাশ পাইছে আৰু বঙালী ভাষাত ২ খনকৈ কবিতা পুথি অনূদিত হৈছে। ইয়াৰ উপৰিও অসমৰ বিভিন্ন কাকত-আলোচনীৰ পাতত তেখেতৰ বহুতো কবিতা প্ৰকাশ পাইছে। তেখেতে ১৯৯২ চনত সাহিত্য অকাডেমি বঁটা লাভ কৰিছিল। অসমীয়া কবিতা প্ৰেমীৰ বাবে তেওঁৰ পৰিচিত নাম হ'ল 'হীৰুদা'। তেখেতক সুগন্ধি পখিলাৰ কবি আৰু প্ৰেম আৰু ৰ’দালিৰ কবি বুলিও অসমীয়া সাহিত্য জগতত নামাংকন কৰা হৈছে। হীৰুদাৰ বিষয়ে প্ৰসিদ্ধ সমালোচক হীৰেন গোহাঁইয়ে কৈছে যে, "তেওঁৰ প্ৰথম পৰ্যায়ৰ কবিতাত থকা সংকল্প আৰু সপোনৰ অননুকৰণীয় উজ্জীৱিত মিলন পৰৱৰ্তী পৰ্যায়বোৰত লীন হৈছিল এক বিস্তীৰ্ণ দুখবোধ আৰু সামাজিক ব্যৰ্থতাৰ স্থিতধী কাৰুণ্যত। কিন্তু তেওঁ নিশ্চিত আছিল যে স্বদেশৰ মানুহ আৰু মাতৃভাষাৰ পথাৰত থিয় হৈ থকা তেওঁৰ কবিতা নিমাত হৈ নাযায়, অনাগত দিনৰ মানুহকো সি সৃষ্টিৰ, আশাৰ, আস্থাৰ আকাশ দেখুৱাই থাকিব।"

উদ্ধৃতিসমূহ

কবিতা মোৰ বন্ধু অন্বেষণৰ যাত্ৰা; কুশল বিনিময় পত্ৰ৷

মন্তব্য

ঘোঁৰাৰ ৰূপক, আফ্ৰিকা-তেলেংগানাৰ ঘুমটি-আঁজোৰা স্মৃতি আৰি জীৱনানন্দ দাশৰ আকাশ-ঘাঁহেৰে চহকী এই কবিতাৰ লয়ত কিন্তু নিৰ্ভুলভাৱে বিদ্যমান জোনাকী যুগে নিৰ্দিষ্ট কৰা সেই ধন্যে ধন্যে হৃৎপাৱনী অসমীয়া ভাষাৰ কালিকা। (কবিৰ “শৰ সন্ধান’’ নামৰ কবিতা সম্পৰ্কে ৰঞ্জিত কুমাৰ দেৱগোস্বামী)
মাত্ৰ এমুঠি শব্দেৰে এটা বৰ্ণগন্ধময় আৰু মাদকতাভৰা পৰিৱেশ সৃষ্টি কৰি কবিয়ে সাব্যস্ত কৰিছে তেওঁৰ তুলনাহীন কবিপ্ৰতিভা। এপিনে অতি সহজ, অথচ ব্যঞ্জনাৰে ভৰপূৰ। এক মুহূৰ্ততে তেওঁ আমাৰ মনপ্ৰাণ ভৰাই তুলিলে, সৃষ্টিৰ উদ্দাম কল্লোল আৰু সাতবৰণীয়া ভাবৰ তৰংগেৰে সোঁৱৰাই দিলে যে সহজেই অতি দুৰ্লভ, অতি আপুৰুগীয়া। (ড° হীৰেন গোহাঁই)
ৰাজ্য এখনৰ গাঁৱে-ভূঁয়ে ইমান জনপ্ৰিয় হোৱা আন এজন অসমীয়া বা বাংলা কবিৰ কথা মই নাজানো৷ (অৰুণ সেন)

তথ্য উৎস

বাহ্যিক সংযোগ

শ্ৰেণী:কবি
শ্ৰেণী:অসমীয়া কবি
শ্ৰেণী:মৃত ব্যক্তি
শ্ৰেণী:সাহিত্য অকাডেমি বঁটা বিজয়ী অসমীয়া
হলবী ভাষা

Category:ISO language articles citing sources other than Ethnologue

হলবী, বস্তৰী, হলব, হলৱস বা হলৱী এটি পূৰ্বী ভাৰতীয়-আৰ্য ভাষা, যি ওড়িয়া আৰু মাৰাঠীৰ মাজৰ ৰূপান্তৰণৰ ভাষা। মধ্য ভাৰতত কমেও ৭৬৬২৯৭জন লোকে এই ভাষা ব্যৱহাৰ কৰে।

মহৰী উপভাষা অন্য উপভাষাসমূহতকৈ কিছু পৃথক আৰু কষ্টেৰেহে বুজিব পৰা যায়। এই ভাষাৰ আনুমানিক ২০০০০০ দ্বিতীয়-ভাষা কথোঁতাও আছে (২০০১ চনত)। ছত্তীসগঢ়ত প্ৰায় লোক হিন্দী ভাষাত পাকৈত। কিছু কিছু হলবী ভাষী লোকে ভত্ৰীক দ্বিতীয় ভাষা হিচাপে শিকে।

হলবী ভাষাক প্ৰায় বাণিজ্যৰ ভাষা হিচাপে ব্যৱহাৰ কৰা হয়। এই ভাষা বিষয়-বস্তু-ক্ৰিয়া ক্ৰমত লিখা হয়, ই এফিক্সৰ বহল প্ৰয়োগ কৰে আৰু বিশেষ্যৰ আগত বিশেষণ প্ৰয়োগ কৰে।

ধ্বনিতত্ত্ব

স্বৰধ্বনি

হলবী ভাষাত ৬ট স্বৰধ্বনি আছে: /a, e, ɘ, i, o, u/। আটাইকেইটা স্বৰধ্বনিৰেই নাকেৰে কৰা উচ্চৰণো আছে

ব্যঞ্জনধ্বনি

Labial
Alveolar
Palatal
Velar
Glottal
Nasal
m
n

ŋ

Stop
voiceless
p
t

k
ʔ
aspirated
pʰ
tʰ

kʰ

voiced
b
d

g

breathy
bʱ
dʱ

gʱ

Affricate
voiceless

t͡s
cç

voiced

ɟʝ

Fricative
voiceless
f
s
ç

h
voiced
v
z

Approximant

l
j
w

Trill

r

তথ্য সংগ্ৰহ

শ্ৰেণী:ভাৰতৰ ভাষা
শ্ৰেণী: ভাষা
কনফুচিয়াছ

কনফুচিয়াছ (৫৫১–৪৭৯ খ্ৰীষ্টপূৰ্ব) আছিল চীন দেশৰ সবাতোকৈ জনপ্ৰিয় শিক্ষক, দাৰ্শনিক আৰু ৰাজনৈতিক তত্ত্ববিদ। তেওঁৰ শিক্ষাই পূব এছিয়াৰ সভ্যতাক প্ৰভাৱিত কৰিছিল বুলি ভবা হয়। কনফুচিয়াছে প্ৰৱৰ্তন কৰা দৰ্শনক কনফুচিয়াছ ধৰ্ম বুলি জনা যায়। এই মতবাদত ব্যক্তিগত আৰু চৰকাৰী নৈতিকতা, সামাজিক সম্পৰ্কৰ শুদ্ধতা, ন্যায় আৰু আন্তৰিকতাৰ ওপৰত গুৰুত্ব আৰোপ কৰা হয়। মানৱ সভ্যতাক প্ৰভাৱিত আৰু বিকশিত কৰা অত্যন্ত গুৰুত্বপূৰ্ণ ব্যক্তিত্বসমূহৰ ভিতৰত কনফুচিয়াছৰ নাম বিশেষভাৱে উল্লেখযোগ্য। তেওঁৰ শিক্ষা আৰু দৰ্শনে সমসাময়িক পৃথিৱীৰ অজস্ৰ মানুহক প্ৰভাৱিত কৰিছিল, যিবোৰ শিক্ষা আজিৰ তাৰিখতো প্ৰয়োজনীয় বুলি বিবেচিত হৈ আছে।

প্ৰাৰম্ভিক জীৱন

ভবা হয়, ৫৫১ খ্ৰীষ্টপূৰ্বৰ ২৮ ছেপ্টেম্বৰত কনফুচিয়াছৰ জন্ম হৈছিল। তেওঁৰ জন্ম হৈছিল ঝাউ জিলাত, যিখন ঠাইক এতিয়া চীন দেশত কুফু বুলি জনা যায়। তেওঁৰ দেউতাক কংগ হে (নাইবা ছুলিয়াং হে) স্থানীয় লু সেনানীৰ এজন বৰ্ষীয়ান সেনানায়ক আছিল। কনফুচিয়াছৰ পৰম্পৰাগত জীৱনৰ পৰা অনুমান কৰিব পাৰি যে, কংগ হেৰ ককাদেউতাকে তেওঁলোকক ছঙৰ পৰা লুলৈ প্ৰব্ৰজন কৰাই আনিছিল।

কনফুচিয়াছৰ তিনি বছৰ বয়সত তেওঁৰ দেউতাকে মৃত্যুবৰণ কৰে। মাক য়ান ঝেংগঝাইয়ে তেতিয়া কনফুচিয়াছক লালন-পালন কৰে। চল্লিছ বছৰ বয়সত মাক য়ানৰ পৰলোকপ্ৰাপ্তি ঘটে।

কনফুচিয়াছে সাধাৰণ শ্ৰেণীৰ বাবে প্ৰতিষ্ঠা কৰা বিদ্যালয়বোৰতে শিক্ষাগ্ৰহণ কৰিছিল। সেইবোৰ বিদ্যালয়ত তেওঁ ছয় কলাৰ বিষয়ে শিকিছিল।

যৌৱনাৱস্থাৰ প্ৰাক্-ক্ষণত কনফুচিয়াছে কেইবাটাও চৰকাৰী বিভাগত কাম কৰিছিল বুলি ধাৰণা কৰা হয়। তাৰলগতে হিচাপৰক্ষক হিচাপে, ভেড়া আৰু ঘোঁৰাৰ যত্নলওঁতা হিচাপেও তেওঁ কৰ্মত নিয়োজিত হৈছিল। মাতৃক সমাধিস্থ কৰাৰ পূৰ্বে পালন কৰিবলগীয়া কিছুমান ৰীতি মানি তেওঁ এইসমূহ কাম কৰিবলগা হৈছিল। উল্লেখনীয় যে, মাতৃক হেৰুউৱাৰ তিনি বছৰ পাছলৈকে তেওঁ সামাজিক প্ৰথা মানি মৌনতা অৱলম্বন কৰিছিল। মাতৃৰ মৃত্যুৰ সময়ত কনফুচিয়াছৰ বয়স আছিল তেইশ।

ৰাজনৈতিক জীৱন

কনফুচিয়াছৰ ৰাজনৈতিক জীৱন বৰ দীঘলীয়া নাছিল। চল্লিছ আৰু পঞ্চাছ বছৰৰ সময়ছোৱাত কনফুচিয়াছে প্ৰথমে হাকিম হিচাপে কাৰ্যনিৰ্বাহ কৰিছিল। তাৰপিছত ৰাজহুৱা কৰ্মৰ এজন সহকাৰী মন্ত্ৰী হিচাপে আৰু শেষত ন্যায় মন্ত্ৰী হিচাপে লু ৰাজ্যত কাৰ্যনিৰ্বাহ কৰিছিল। কিছুমান কূটনীতিগত অভিযানতো মুখ্য মন্ত্ৰীৰ ৰূপত কনফুচিয়াছে ৰজা কিং লুক সহায় কৰিছিল বুলি ভাবিব পাৰি। কিন্তু এসময়ত ৰাজন্যবৰ্গই কনফুচিয়াছৰ ৰাজনৈতিক মত আৰু বিচাৰধাৰাসমূহত গুৰুত্ব নিদিয়া যেন তেওঁ অনুভৱ কৰিলে। তেতিয়া তেওঁৰ বয়স আছিল ৫৬। সেয়েহে তেওঁ দেশ ত্যাগ কৰি ওলাই গ'ল। স্ব-নিৰ্বাসনৰ সেই বাৰটা বছৰত কনফুচিয়াছক সংগ দিছিল তেওঁৰ ছাত্ৰসকলে। শিক্ষক হিচাপে তেওঁৰ প্ৰভাৱ আৰু প্ৰতিভা সেইখিনি সময়তে প্ৰচাৰ ঘটিল।

কনফুচিয়াছৰ দৰ্শন

সোণালী সূত্ৰ

কনফুচিয়াছৰ দৰ্শনৰ ভিত্তি আছিল ৰেইন অথবা আনক ভাল পোৱা নীতি। সেই নীতিৰ গঢ় লৈ উঠিছিল আত্ম-নিয়মানুৱৰ্তিতাৰ ওপৰত। কনফুচিয়াছে বিশ্বাস কৰিছিল যে-এটা সোণালী সূত্ৰৰ প্ৰয়োগৰ দ্বাৰা 'ৰেইন' নীতি কাৰ্যকৰী কৰিব পাৰি। সেই সূত্ৰটো হ'ল-তুমি যিটো নিজৰ কাৰণে বাঞ্ছা নকৰা, সেইটো তুমি আনৰ বাবেও নকৰিবা।

ৰাজনৈতিক দৰ্শন

কনফুচিয়াছৰ ৰাজনৈতিক শিক্ষাও মূলতঃ আত্ম-নিয়মানুৱৰ্তিতাৰ ওপৰতেই নিৰ্ভৰশীল আছিল। তেওঁ বিশ্বাস কৰিছিল যে, নেতা এজনে বিনম্ৰ হৈ থাকিবলৈ হ'লে আৰু তেওঁৰ অনুগামীসকলক সমানুভূতিৰ চকুৰে চাবলৈ হ'লে আত্ম-নিয়মানুৱৰ্তিতাৰ অনুশীলন কৰিব লাগিব। শিষ্যসকলে তেওঁৰ অন্তেষ্ট্যিক্ৰিয়া সম্পন্ন কৰে।

তথ্যসূত্ৰ

বাহ্যিক সংযোগ

শ্ৰেণী:দাৰ্শনিক
শ্ৰেণী:চীনৰ ব্যক্তি
শ্ৰেণী:মৃত ব্যক্তি
যুম কাক্স

যুম কাক্স (মায়া উচ্চাৰণ: [jum kʼaːʃ], "অৰণ্যৰ প্ৰভু"), যুমকা(Yumká) নামেৰেও জনাজাত বন্য গছ-গছনিৰ দেৱতা আৰু ইয়াৰ প্ৰাণীৰ ৰক্ষকৰ বাবে এটা য়ুকাটেক মায়া নাম।

পূৰ্বতে এই দেৱতাক ভুলকৈ কৃষি দেৱতা বা আনকি মায়া মেইজ দেৱতা (কোডিচৰ ই দেৱতা) বুলিও বৰ্ণনা কৰা হৈছিল, যিটো জনপ্ৰিয় আৰু এতিয়াও বিদ্যমান ভুল ধাৰণাত পৰিণত হৈছে। নৃতাত্ত্বিক বাস্তৱতাত যুম কাক্স হৈছে বন্য উদ্ভিদ আৰু চিকাৰীৰ বাবে গুৰুত্বপূৰ্ণ জীৱ-জন্তুৰ দেৱতা। সেইবাবেই তেওঁ নিজেই প্ৰতিনিধিত্ব কৰা বন্য প্ৰকৃতিৰ আক্ৰমণৰ পৰা পথাৰসমূহক সুৰক্ষা প্ৰদান কৰে। উত্তৰ আমেৰিকাৰ খিলঞ্জীয়া লোকসকলৰ মাজতো এই ধৰণৰ দেৱতা পোৱা যায়। চিকাৰীৰ দ্বাৰা আমন্ত্ৰিত তেওঁ সকলো খেলৰ মালিক। তেওঁ চিকাৰীৰ আগত নিমিষতে দেখা দিব পাৰে আৰু তেওঁৰ হাতত এনেকুৱা গীত থাকে যিয়ে চিকাৰীৰ সফলতাৰ নিশ্চয়তা দিব আৰু তেওঁৰ কাঁড়বোৰ তেওঁৰ ওচৰলৈ ঘূৰি আহিব।

মায়া সংস্কৃতিত ভূমিকা

প্ৰাক-কলম্বিয়ান সংস্পৰ্শ, যুম(ইয়ুম) কাক্সক মায়া প্যান্থেয়নৰ অন্যতম গুৰুত্বপূৰ্ণ দেৱতা হিচাপে গণ্য কৰা হৈছিল আৰু খাদ্যৰ বাবে চিকাৰ কৰাসকলক সহায় কৰিবলৈ ব্যৱহাৰ কৰা হৈছিল। পৰম্পৰাগত কৃষকসকলে তেওঁৰ নাম আমন্ত্ৰণ কৰি হাবিৰ পৰা খোদিত কৰা নিজৰ পথাৰত প্ৰথম ফল উপহাৰ দিছিল যাতে বন্যপ্ৰাণী আৰু গছ-গছনিয়ে তেওঁলোকৰ পথাৰ ধ্বংস নকৰে। প্ৰান্তৰৰ বহু দূৰত থকা চিকাৰীসকলে কেতিয়াবা নিজৰ চাৰ্টটো খুলি মাটিৰ চাৰিটা ডালৰ ওপৰত মেলি দিছিল আৰু তাৰ পিছত তললৈ হাঁহি হাঁহি হৰিণ বিচাৰিবলৈ চেষ্টা কৰিছিল। এইটো যুম কাক্সৰ বাবে এটা অনুষ্ঠান, যাতে হৰিণ বিচাৰি পোৱাটো সহজ হৈ পৰে।

যুম কাক্সৰ পৰা মায়াৰ বিশ্বাস

মায়া যাদুকৰসকলে যুম কাক্সৰ পৰা বহু গোপন কথা জানিব পাৰে আৰু এইবোৰৰ সহায়ত চিকাৰ কৰাৰ সময়ত ভাল ফলাফল পোৱাত সহায় কৰা হয়। কিছুমান পৰামৰ্শ আছিল: চিকাৰ কৰিবলৈ গ’লে প্ৰথমে যুম কাক্সক ৫ জাৰ বালচে বা নটা চ’ক’জাকান দিব লাগিব।
খেল বিচাৰিবলৈ, কোপালৰ এটা মমবাতি সজাওক আৰু শিখাৰ ফিৰিঙতি লক্ষ্য কৰক। নিজৰ ব্যক্তিগত চিকাৰস্থলী নিৰ্বাচন কৰিবলৈ হৰিণ এটাক মাৰি মূৰটো কাটি পেলাওক আৰু তাৰ পিছত মূৰটো চিকাৰস্থলীৰ চাৰিওফালে টানি মূৰটো যকৃতেৰে পুতি থওক – আপুনি মূৰটো টানি অনা ঠাইখিনি আপোনাৰ নিজৰ ব্যক্তিগত চিকাৰস্থলী হৈ পৰিব।

গ্ৰন্থপঞ্জী

তথ্যসূত্ৰ

শ্ৰেণী:মায়া সভ্যতা
শ্ৰেণী:দেৱ-দেৱী
শ্ৰেণী:ৱিকিপিডিয়াৰ ২৫ বছৰীয়া জন্মদিন উপলক্ষে সৃষ্টি কৰা পৃষ্ঠা